เรื่องร้องเรียน (น้ำท่วม,ท่อระบายน้ำ,ถนน) วันที่ 2022-06-24 19:59:15 — แขวงหนองบอน เขตประเวศ กรุงเทพมหานคร
ซอยเฉลิมพระเกียรติร.9 ที่ 23 มีปัญหาท่อระบายน้ำเสีย เนื่องจากบริษัท โรจน์นิรันดร์ ได้ก่อสร้างโรงแรม และปิดท่อระบายน้ำเดิมจองโครงการที่ใช้กันมา 15 ปี และเมื่อสร้างท่อระบายน้ำใหม่ ก็ฝังท่อให้อยู่สูงกว่าท่อระบายน้ำเดิม จึงทำให้น้ำเสียไม่สามารถระบายออกสู่ท่อระบายน้ำสาธารณะได้ จึงมีน้ำขังทุกครั้งที่ฝนตกและเกิดน้ำท่วมตลอดในช่วงฤดูฝน    

นอกจากนี้บริษัทเอ็ดดูพาร์ค ได้ก่อสร้างอาคารสำนักงานใหญ่ แต่กลับพ่วงท่อน้ำขนาดเล็กของชุมชน เป็นการซ้ำเติมปัญหาน้ำท่วมในซอยนี้

ฝ่ายโยธา สนง.เขตประเวศได้รับเรื่องร้องทุกข์มาตลอด 5 ปีที่ผ่านมา แต่ได้เพียงเข้ามาตรวจดูท่อระบายน้ำ และไม่ดำเนินการอะไรที่เป็นการแก้ปัญหาแต่อย่างใด ชาวบ้านในซอยต้องชำระงินจ้างให้ทางสำนักงานเขต ฝ่ายโยธาให้เข้ามาลอกท่อให้ และล่าสุดเมื่อ 2 เดือนก่อน ได้จ่ายเงิน 10000 บาทเพื่อว่าจ้างให้ทางสำนักงานเขต ฝ่ายโยธาติดต่อช่างให้เข้ามาลอกท่อ และซ่อมแซมท่อและถนนที่ชำรุดอยู่ แต่ผ่านมาเพียง 1 เดือน ก็พบว่าท่อน้ำทิ้งและถนนจุดเดิมกลับมาชำรุดเหมือนเดิม 

ต้นเหตุของน้ำท่วมขังอยู่เสมอเมื่อฝนตก เกิดจากท่อระบายน้ำที่ทางบริษัท โรจน์นิรันดร์ สร้างขึ้น มีระดับท่ออยู่สูงกว่าท่อระบายน้ำเดิมของชุมชน และจากการที่บริษัท เอ็ดดูพาร์ค มาสร้างท่อระบายน้ำพ่วงกับท่อระบายน้ำที่อยู่อีกฟาก แทนที่จะสร้างท่อระบายน้ำคู่ขนานกันเพื่อให้น้ำเสียระบายออกสู่ท่อระบายน้ำสาธารณะ อันเป็นการซ้ำเติมปัญหาท่อระบายน้ำที่ทำให้เกิดน้ำท่วม 

ได้มีการร้องเรียนปัญหาน้ำท่วมหลายครั้งไปที่สำนักงานเขตประเวศแล้วในรอบ 5 ปีที่ผ่านมา แต่กลับได้รับการปฏิเสธ โดยอ้างว่าเป็น "ถนนส่วนบุคคล" 
การปล่อยให้มีการก่อสร้างท่อระบายน้ำที่ผิดระเบียบและไม่ถูกต้องตามกฎหมาย โดยไม่ได้รับการขออนุญาตก่อน  ทั้งบริษัท โรจน์นิรันดร์ และ บริษัท เอ็ดดูพาร์ค เจ้าหน้าที่สำนักงานเขตกลับเพิกเฉย ละเลย ทั้งยังใช้เวลาสอบสวนนานถึง 5 ปี เนื่องจากทั้ง 2 บริษัทเป็นผู้ประกอบการที่มีอำนาจในพื้นที่ปัญหาน้ำท่วมจึงไม่ได้รับการแก้ไขที่ต้นเหตุแต่อย่างใด ซึ่งการลอกท่อเป็นการแก้ปัญหาที่ปลายเหตุเท่านั้น